OpenLLM-France/wikimedia huggingface dataset:
# Migdal Oz

Migdal Oz (en hebreu: מגדל עוז) és un assentament israelià i un quibuts que es troba en l'Àrea de Judea i Samaria, a Cisjordània. Està situat en el bloc d'assentaments de Gush Etzion, a uns 7 kilometres i mig de la línia verda, i a l'oest del mur de seguretat. Pertany a la jurisdicció del consell regional de Gush Etzion. En 2016 tenia una població de 605 persones. Cal esmentar que la comunitat internacional considera il·legals, segons la legislació internacional, tots els assentaments israelians construïts en la Cisjordània ocupada, però el govern israelià no comparteix aquesta opinió.
# Staffolo

Staffolo és un comune (municipi) de la província d'Ancona, a la regió italiana de les Marques, situat a uns 35 quilòmetres al sud-oest d'Ancona. A 1 de gener de 2019 la seva població era de 2.211 habitants.
Staffolo limita amb els següents municipis: Apiro, Cingoli, Cupramontana, Jesi i San Paolo di Jesi.

## Referències

* ↑ «Resident population on 1st january» (en anglès). ISTAT. [Consulta: 26 març 2020].
# KV58

KV58, acrònim de l'anglès King's Valley, és una tomba egípcia de l'anomenada Vall dels Reis, situada a la riba oest del riu Nil, a l'altura de la moderna ciutat de Luxor. És un dels sepulcres que coneguts i més imprecisament datats de tota la necròpolis tebana. Va ser descoberta en 1909 per Ernest Harold Jones, finançat per Théodore Monroe Davis, que va començar immediatament les primeres excavacions. Aquesta tomba també és coneguda com la tomba del carro.
Alguns especialistes pensen que era l'amagatall per l'aixovar funerari d'Ay, penúltim faraó de la dinastia XVIII, que va ser enterrat en la tomba KV23. Com la KV54, és un pou d'embalsamament al qual es va traslladar part de l'aixovar d'Ay després del saqueig de la seva tomba.
Consta d'un pou d'entrada i d'un petit passadís que porta a una càmera. La tomba no té cap decoració i s'estén sobre una longitud total de set metres. A la cambra, Jones va trobar gran quantitat de botons i adornaments d'or, probablement pertanyent a l'arnès d'un carro, que porta els noms de Tutankamon i Ay.

## Bibliografia

* Reeves, N. & Wilkinson, R. Tot sobre la Vall dels Reis. Edicions Destino, Barcelona, 1998. ISBN 84-233-2958-5.

## Enllaços externs

* Theban Mapping Project: KV58 Arxivat 2008-09-27 a Wayback Machine.: Inclou descripcions, imatges i plànols de la tomba.
# The Julie Ruin

The Julie Ruin és una formació musical americana formada el 2010 a la ciutat de Nova York. La formació assaja a Greenpoint, Brooklyn, i grava a Oscilloscope. Els membres de formació inclouen Carmin Covelli, Sarah Landeau, Kathleen Hanna, Kathi Wilcox i Kenny Mellman. Al desembre 2010, The Julie Ruin preestrena una actuació a la Knitting Factory de Brooklyn. El 2012, The Julie Ruin va fer la cançó "Girls Like Us", feta per l'artista queercore Davis Vaginal, com a descàrrega lliure dins d'una sèrie inspirada en el llibre Aventures d'Home Real per T. Cooper. El primer àlbum de la banda, Run Fast, es va gravar el 3 de setembre de 2013 per Dischord Records. La primera pista, "Oh Come On", es va realitzar al juny d'aquell any.
La història de la banda té els seus inicis en el disc del mateix nom que va Kathleen Hanna després de deixar Bikini Kill.

## Notes

* ↑ Breihan, Tom. «Kathleen Hanna Returns with the Julie Ruin». Pitchfork Media.
* ↑ Pelly, Jenn. «Listen: Kathleen Hanna's Band the Julie Ruin Share First New Track: 'Girls Like Us'». Pitchfork Media, 28-12-2012.
* ↑ Avilla, Mar «The Julie Ruin». Shook Down, num. 1, pàg. 16-17.
# Blíjnie (Krasnogvardiske)

* Per a altres significats, vegeu «Blíjneie».
Blíjnie (en (ucraïnès): Ближнє, en rus: Ближнее, Blíjneie) és un poble de la República Autònoma de Crimea a Ucraïna, que el 2014 tenia 963 habitants. Pertany al districte de Krasnogvardiske.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Nucli antic de Puigpelat

El Nucli antic de Puigpelat és el nucli històric medieval de Puigpelat (Alt Camp), un conjunt protegit com a Bé Cultural d'Interès Local.

## Descripció

El municipi de Puigpelat està situat al centre de la comarca, entre els rius Gaià i Francolí, prop del barranc de Vallmoll, i al costat de Bràfim, Alió, Valls, Vilabella i Nulles. Es troba a 252 metres d'altitud. Els edificis del nucli es distribueixen en petits carrers que segueixen la morfologia del terreny. A l'oest es troba l'església parroquial. El centre del nucli és la part més interessant, degut a la tradició arquitectònica popular que presenten les seves cases.

## Història

L'origen del poble no es gaire conegut però s'han trobat restes romanes de viles i sepulcres. Apareix per primera vegada anomenat l'any 1286 com a possessió de la comanda hospitalera de Vallmoll, possessió que es perllonga fins al 1831. Al segle xviii experimentà un creixement demogràfic; al final d'aquest segle i per manament de l'arquebisbe Santiyán i Armanyá es refà l'aqüeducte romà, amb la finalitat de portar l'aigua de la mina de Puigpelat a Tarragona.
El segle xix patí diverses oscil·lacions demogràfiques i durant el segle xx va experimentar una caiguda de la població.

## Referències

* 1 2 3 «Nucli antic de Puigpelat». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 agost 2018].

## Enllaços externs

* «Nucli antic de Puigpelat». Mapa de recursos culturals. Diputació de Tarragona.
# Torre de Solicrup

La Torre de Solicrup és una edificació catalogada com a monument del municipi de Vilanova i la Geltrú (Garraf), declarada bé cultural d'interès nacional.
La finca de Solicrup està situada dalt d'un turó, a l'antic camí de Solicrup, a llevant de Vilanova i la Geltrú i prop del barri de les Roquetes del Garraf .

## Arquitectura

Es tracta d'un conjunt format per una masia i una torre de defensa. La masia és de planta rectangular i consta de planta baixa i un pis amb coberta a dues vessants i eix paral·lel a la línia de façana. Les obertures de la façana principal són allindanades, excepte la de la porta d'accés que és d'arc rebaixat. El primer pis està ocupat per balcons amb barana de ferro. L'edifici està coronat per una cornisa sostinguda per cartel·les i per una barana de ceràmica. La façana posterior té una galeria.
La torre situada a l'esquerra de la masia és de base quadrada i té tres plantes. Les seves obertures són allindanades i es corona amb merlets esglaonats i matacans.

## Història

La finca de Solicrup és una de les més antigues de Vilanova i la Geltrú. Els primers documents daten de l'any 1281, època que va ser incorporada a la batllia de Barcelona i depenia de la parròquia de la Geltrú.
Al fogatge de l'any 1359, quan era propietat de Bernat Marquet, se li ressenyen "cinc fochs" (o famílies). L'any 1644 la finca va ser comprada per l'Orde de la Mare de Déu de la Mercè; els mercedaris la van restaurar i fortificar, van construir un oratori que encara existeix i, probablement, també van construir la torre.
L'any 1835, Joan Samà i Martí va comprar Solicrup en subhasta pública i entre els anys 1843 i 1892 la va convertir en una gran explotació vinícola. El 1892 va canviar de propietari i l'any 1899 es van practicar obres de restauració i reforma.
Després de la Guerra Civil Espanyola va passar a mans de Josep Bertran i Musitu i els seus descendents són els actuals propietaris.

## Referències

* 1 2 3 4 5 6 7 «Torre de Solicrup». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 novembre 2012].
# Migdal-El

Migdal-El ('Torre de Déu') fou una ciutat de la tribu de Neftalí. Eusebi i Sant Jerònim esmenten una vila anomenada Magdiel, entre Dora i Ptolemais.

## Referències

* ↑ Jos 19:32-39
# Sindicat Agrícola (Alcarràs)

El Sindicat Agrícola és una obra noucentista d'Alcarràs (Segrià) inclosa a l'Inventari del Patrimoni Arquitectònic de Catalunya.

## Descripció

Edifici emplaçat en un xamfrà de planta baixa i pis, molt auster sense compartimentacions. Els únics elements d'ornamentació són el joc dels maons a nivell de la façana i els arcs de les portes i finestres de la planta baixa. La porta es troba tapada per afegits.
L'aparell és format per toves de secció quadrada a la planta baixa, maons al primer pis i ferro a la balconada.

## Història

L'edifici no fou acabat mai per problemes econòmics del propi sindicat. A la planta baixa hi havia un café i a la primera planta el ball i el cinema.
Aquest sindicat agrari catòlic de Sant Sebastià fou fundat el 1918 per l'advocat Jaume Costa Escolà (1890-1942). El Duc de Solferino lliurà per escriptura del 1919 el terreny i la casa. Funcionà precàriament fins al 1933, any en què es va dissoldre.

## Referències

* 1 2 3 4 «Sindicat Agrícola». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 6 octubre 2017].
# Karpóvskaia

«Karpóvskaia» té aquests significats:
* Karpóvskaia (Leningrad), localitat de l'óblast de Leningrad, a Rússia
* Karpóvskaia (Komi), localitat de la república de Komi, a Rússia
# Tensión sexual no resuelta

Tension sexual no resuelta és una pel·lícula espanyola dirigida per Miguel Ángel Lamata, director de Isi & Disi, alto voltaje, entre d'altres.

## Argument

La pel·lícula conta la història d'un grup de persones relacionades entre si: Nico (Adam Jezierski) vol ficar-se al llit amb Rebeca (Amaia Salamanca), Rebeca amb Juanjo (Fele Martínez), Juanjo està enamorat de Celeste (Salomé Jiménez), Celeste està enxampada per Nardo (Miguel Ángel Muñoz), Nardo per Jazz (Norma Ruiz) i Jazz té un embolic amb Celeste. Pedro (Santiago Segura) està bastant boig i és un intrús, Edu (Joaquín Reyes) encara ho està més, Fede (Samuel Miró) és un addicte a la violència i Lucía (Pilar Rubio) guarda un secret.

## Repartiment

* Norma Ruiz com Jazz
* Fele Martínez com Juanjo
* Salomé Jiménez com Celeste
* Adam Jezierski com Nico
* Amaia Salamanca com Maria del Carmen, coneguda com a Rebeca per tenir dues beques, Re-beca
* Miguel Ángel Muñoz com Nardo
* Samuel Miró com Fede
* Joaquín Reyes com Edu
* Santiago Segura com Pedro
* Marianico el Corto com El Retaco
* Pilar Rubio com Narradora
* Mayte Navales com Begoña

## Enllaços externs

* Web oficial Arxivat 2010-03-28 a Wayback Machine. (castellà)
# Blauvelt

Blauvelt és una concentració de població designada pel cens dels Estats Units a l'estat de Nova York. Segons el cens del 2000 tenia 5.207 habitants.

## Demografia

Segons el cens del 2000, Blauvelt tenia 5.207 habitants, 1.564 habitatges, i 1.313 famílies. La densitat de població era de 441,9 habitants per km².
Dels 1.564 habitatges en un 38,7% hi vivien nens de menys de 18 anys, en un 71,9% hi vivien parelles casades, en un 8,8% dones solteres, i en un 16% no eren unitats familiars. En el 13,6% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,08 i el nombre mitjà de persones que vivien en cada família era de 3,4.
Per edats la població es repartia de la següent manera: un 25,6% tenia menys de 18 anys, un 9,8% entre 18 i 24, un 25,9% entre 25 i 44, un 22,2% de 45 a 60 i un 16,6% 65 anys o més.
L'edat mediana era de 38 anys. Per cada 100 dones de 18 o més anys hi havia 88,7 homes.
La renda mediana per habitatge era de 87.071 $ i la renda mediana per família de 94.944 $. Els homes tenien una renda mediana de 59.125 $ mentre que les dones 40.096 $. La renda per capita de la població era de 34.211 $. Entorn de l'1,9% de les famílies i el 3,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Blauvelt». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
* ↑ «Geographic Comparison Table- Blauvelt». American Fact Finder. Oficina del Cens dels Estats Units, 12-01-2010.
# Nucli antic de Rubí

El Nucli antic de Rubí és una part del municipi de Rubí (Vallès Occidental) protegida com a bé cultural d'interès local.

## Descripció

Es tracta d'un grup d'habitatges de planta baixa i un o dos pisos de planta irregular, ja que pertanyen al primer creixement urbà durant el segle xviii. Responen als sistemes constructius tradicionals amb murs portants i bigues de fusta, la distribució interior i la composició de la façana responen a les necessitats de l'època de construcció. A diferència dels eixamples del segle xix, aquest barri conserva la memòria d'un Rubí petit, amb moltes supervivències rurals i en equilibri poblacional amb el camp -les masies recollien una bona part de la població. Més que una unitat estilística, són els aspectes morfològics, les proporcions, el color, i una certa uniformitat donada per l'arquitectura artesana i de mestres d'obra els factors determinants dels seus valors paisatgístics. Cal destacar els tres habitatges del carrer Xercavins, amb una composició de la façana similar que la resta, en les que posteriorment s'han produït petites variacions. Es disposa un accés central amb dues obertures laterals protegides per la balconada del primer pis a la que s'obren tres obertures més, es corona la façana amb una cornisa i una balustrada.

## Referències

* ↑ «Nucli antic de Rubí». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 23 abril 2015].
# Tiómkino (Smolensk)

* Per a altres significats, vegeu «Tiómkino».
Tiómkino - Тёмкино (rus) - és un poble de l'óblast de Smolensk, a Rússia, a uns 200 km de Moscou.
# Migdal-Senna

Migdal-Senna (Eusebi dona Μεγάλη Σεννά, però Sant Jerònim indica el correcte Μιγδὰλ Σέννα) era una vila israelita situada a uns 10 km al nord de Jericó. Podria correspondre a Jeixanà.

## Referències

* ↑ Smith, William. Dictionary of Greek and Roman Geography (en anglès), 1854.
* ↑ Treasury of Scripture Knowledge.
# Sulayman (nom)

Sulayman és un nom masculí àrab (àrab: سليمان, Sulaymān) que es correspon amb el català Salomó, que l'àrab pren directament de l'hebreu שלמה, Shelomoh. Si bé Sulayman és la transcripció normativa en català del nom en àrab clàssic, també se'l pot trobar transcrit Sulaiman, Suleiman... Com a nom del cèlebre rei d'Israel és un nom força usual entre els àrabs jueus i cristians, de la mateixa manera que, com a nom d'un dels principals profetes de l'islam, és dut per molts musulmans, arabòfons o no; aquests darrers l'han adaptat a les característiques fòniques i gràfiques de la seva llengua: albanès: Sulejman; indonesi: Sulaiman; malai: Sulaiman; turc: Süleyman.

## Notes

* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Juan de Solís

Juan de Solís ( - Madrid, 30 de setembre de 1654) fou un pintor i escenògraf barroc espanyol al servei de Felip IV, els mèrits del qual, enfosquits per l'escassetat de l'obra conservada, es van veure superats pels del seu fill, el també pintor Francisco de Solís, i els del seu deixeble més famós, Juan de Arellano.
# Tetsuji Hiratsuka

Tetsuji Hiratsuka (Kyoto, Japó, 6 de novembre de 1971) és un golfista professional japonès. Guanyà cinc vegades el Japan Golf Tour i representà al Japó en el 2007 Omega Mission Hills World Cup junt amb Hideto Tanihara.

## Referències

* ↑ Perfil en el lloc oficial del Japan Golf Tour Arxivat 2010-06-26 a Wayback Machine. (anglès)
* ↑ Perfil en el lloc oficial de l'Asian Tour Arxivat 2010-07-29 a Wayback Machine. (anglès)
# Blaundos

Blaundos (en llatí Blaundus, en grec Βλαῦνδος) era una ciutat de Frígia que va sorgir sota dominació romana. Probablement és el mateix lloc que Claudi Ptolemeu anomena Baleandrus.
Correspon probablement a l'actual Sülümenli, un poble situat 20 km al sud d'Uşak. Es conserven algunes restes romanes: alguna tomba, una acròpoli, un temple, diversos edificis, una part d'un aqüeducte i les restes d'un teatre; també queden restes de la via romana i una porta a cada costat de la qual hi ha una torre quadrada construïda pels romans d'Orient i restes d'una muralla. Per les ruïnes que es conserven devia ser un lloc important
La Taula de Peutinger menciona una ciutat amb el nom de Clanudda, que és probablement la mateixa amb el nom deformat, i la situa a la via que anava de Dorilèon a Filadelfia. Una moneda de Blaundus porta el nom Mlaundus però la ml es deforma en grec a kl el que donaria fàcilment Klaundus, d'on provindria Clanudda.

## Referències

* ↑ Smith, William (ed.). «Blaundus». Dictionary of Greek and Roman Geography (1854). [Consulta: 6 maig 2021].
# Triazol

El triazol, en anglès: Triazole en química es refereix tant a un parell de compostos químics isomèrics amb la fórmula molecular C₂H₃N₃, amb 5 membres d'anell de dos àtoms de carboni i tres àtoms de nitrogen.

## Isòmers

Els dos isòmers són:
* 1,2,3-Triazol
* 1,2,4-Triazol

## Derivats

El triazol antifúngic inclou als fluconazole, itraconazole, voriconazole, posaconazole.
Els fungicides triazols de protecció de les plantes inclouen a difenoconazol, paclobutrazole, epoxiconazole, triadimenole, propiconazole, ciproconazole, tebuconazole, flusilazole, penconazole

## Enllaços externs

* Synthesis of 1,2,3-triazoles (mètodes recents)
# Tiúlkovo

Tiúlkovo (en rus: Тюльково) és un poble del krai de Krasnoiarsk, a Rússia, que en el cens del 2010 tenia 990 habitants. Pertany al districte de Balakhtà.

## Referències

* ↑ «Чистопольский сельсовет на официальном портале Красноярского края». Arxivat de l'original el 2012-05-24. [Consulta: 26 març 2020].
# Migdia-Pirineus

Migdia-Pirineus (en occità Miègjorn-Pirenèus, en francès Midi-Pyrénées) fou una regió administrativa de la República Francesa amb capital a Tolosa, una de les set en què és dividida Occitània. Estava situada al sud de França. i tenia una extensió de 45.348 km² limitada al nord pel Massís Central i pels Pirineus Centrals al sud fent frontera amb Espanya. Limitava amb Aquitània a l'oest, amb el Llemosí i l'Alvèrnia al nord i nord-est, Llenguadoc-Rosselló a l'est, Aragó, Andorra, Catalunya i la Vall d'Aran al sud.

## Departaments

* Arieja (Ariège)
* Avairon (Aveyron)
* Gers (Gers)
* Alta Garona (Haute-Garonne)
* Alts Pirineus (Hautes-Pyrénées)
* Òlt (Lot)
* Tarn i Garona (Tarn-et-Garonne)
* Tarn (Tarn)

## Vegeu també

* Consell Regional de Migdia-Pirineus

## Enllaços externs

* (francès) Web oficial Occitània Arxivat 2011-09-13 a Wayback Machine.
* (francès) Portal regional de l'INSEE
# Sulayman Beg

Sulayman Beg fou amir o beg de la dinastia dels Karaman-oğhlu o Karamanoğulları, sovint anomenada també karamànida o dels karamànides. Era fill de Bedreddin Mahmud Bey.
Segons l'historiador Neshri va succeir al seu germà Yahşı Han Bey quan aquest va morir el 1317/1318. El 1318/1319 el seu germà Bedreddin I İbrahim Bey, que governava Laranda, va visitar al sultà mameluc i li va informar que el seu senyor havia llegit la khutba en nom seu i havia encunyat monedes citant el seu nom. No obstant algunes fonts indiquen que Yahşı Han Bey hauria viscut fins a una data posterior (vers 1342/1343) i l'hauria succeït Alâeddin Halil Mirza Bey.

## Bibliografia

* Claude Cahen, Pre-Ottoman Turkey: a general survey of the material and spiritual culture and history c. 1071-1330, traducció de J. Jones-Williams (Nova York: Taplinger, 1968), 281-2.
# Meridià 177 a l'est

El meridià 177 a l'est de Greenwich és una línia de longitud que s'estén des del pol Nord travessant l'oceà Àrtic, Àsia, l'oceà Índic, l'oceà Antàrtic, Nova Zelanda i l'Antàrtida fins al pol Sud.
El meridià 177 a l'est forma un cercle màxim amb el meridià 3 a l'oest. Com tots els altres meridians, la seva longitud correspon a una semicircumferència terrestre, uns 20.003,932 km. Al nivell de l'Equador, és a una distància del meridià de Greenwich de 19.703 km.

## De Pol a Pol

Començant en el pol Nord i dirigint-se cap al pol Sud, aquest meridià travessa:
    Coordenades País, territori o mar Notes 90° 0′ N, 177° 0′ E﻿ / ﻿90.000°N,177.000°E﻿ / 90.000; 177.000﻿ (Oceà Àrtic) Oceà Àrtic 72° 15′ N, 177° 0′ E﻿ / ﻿72.250°N,177.000°E﻿ / 72.250; 177.000﻿ (Mar de Sibèria Oriental) Mar de Sibèria Oriental 69° 37′ N, 177° 0′ E﻿ / ﻿69.617°N,177.000°E﻿ / 69.617; 177.000﻿ (Rússia) Rússia Districte autònom de Txukotka 61° 25′ N, 177° 0′ E﻿ / ﻿61.417°N,177.000°E﻿ / 61.417; 177.000﻿ (Mar de Bering) Mar de Bering Passa a l'oest de Kiska, Alaska, Estats Units (a 51° 53′ N, 177° 12′ E﻿ / ﻿51.883°N,177.200°E﻿ / 51.883; 177.200﻿ (Kiska)) 52° 0′ N, 177° 0′ E﻿ / ﻿52.000°N,177.000°E﻿ / 52.000; 177.000﻿ (Oceà Pacífic) Oceà Pacífic Passa a l'est de l'atol Arorae, Kiribati (a 2° 40′ S, 176° 51′ E﻿ / ﻿2.667°S,176.850°E﻿ / -2.667; 176.850﻿ (Arorae)) Passa a l'oest de Nui, Tuvalu (a 7° 13′ S, 177° 8′ E﻿ / ﻿7.217°S,177.133°E﻿ / -7.217; 177.133﻿ (Nui)) Passa a l'oest de l'illa de Rotuma, Fiji (a 12° 30′ S, 177° 1′ E﻿ / ﻿12.500°S,177.017°E﻿ / -12.500; 177.017﻿ (Rotuma)) Passa a l'est de l'illa de Viwa, Fiji (a 17° 9′ S, 176° 55′ E﻿ / ﻿17.150°S,176.917°E﻿ / -17.150; 176.917﻿ (Rotuma)) Passa a l'oest de l'illa de Waya, Fiji (a 17° 16′ S, 177° 6′ E﻿ / ﻿17.267°S,177.100°E﻿ / -17.267; 177.100﻿ (Waya)) Passa a l'oest de les illes Mamanuca, Fiji (a 17° 35′ S, 177° 4′ E﻿ / ﻿17.583°S,177.067°E﻿ / -17.583; 177.067﻿ (Illes Mamanuca)) Passa a l'oest de Whakaari/White Island, Nova Zelanda (a 37° 31′ S, 177° 9′ E﻿ / ﻿37.517°S,177.150°E﻿ / -37.517; 177.150﻿ (Whakaari/White Island)) 37° 56′ S, 177° 0′ E﻿ / ﻿37.933°S,177.000°E﻿ / -37.933; 177.000﻿ (Nova Zelanda) Nova Zelanda Illa del Nord — passa a través de la ciutat de Whakatane (a 37° 58′ S, 177° 0′ E﻿ / ﻿37.967°S,177.000°E﻿ / -37.967; 177.000﻿ (Whakatane)) 39° 17′ S, 177° 0′ E﻿ / ﻿39.283°S,177.000°E﻿ / -39.283; 177.000﻿ (Oceà Pacífic) Oceà Pacífic Badia de Hawke 39° 38′ S, 177° 0′ E﻿ / ﻿39.633°S,177.000°E﻿ / -39.633; 177.000﻿ (Nova Zelanda) Nova Zelanda Illa del Sud 39° 47′ S, 177° 0′ E﻿ / ﻿39.783°S,177.000°E﻿ / -39.783; 177.000﻿ (Oceà Pacífic) Oceà Pacífic 60° 0′ S, 177° 0′ E﻿ / ﻿60.000°S,177.000°E﻿ / -60.000; 177.000﻿ (Oceà Antàrtic) Oceà Antàrtic 77° 50′ S, 177° 0′ E﻿ / ﻿77.833°S,177.000°E﻿ / -77.833; 177.000﻿ (Antàrtida) Antàrtida Dependència de Ross, reclamat per Nova Zelanda

## Referències

* ↑ T. Vincenty «Direct and Inverse Solutions of Geodesics on the Ellipsoid with application of nested equation». Survey Review, 4-1975.
* ↑ «Vincenty formula for distance between two Latitude/Longitude points».

## Vegeu també

* Meridià 176 a l'est
* Meridià 178 a l'est
# Karol-Ann Canuel

Karol-Ann Canuel (Amos, Quebec, 18 d'abril de 1988) és una ciclista canadenca professional des del 2010 i actualment a l'equip Boels-Dolmans. Ha aconseguit tres medalles d'or als Campionats del Món en Contrarellotge per equips.

## Palmarès

* 2006
** Campiona del Canadà júnior en ruta
* 2013
** 1a als Boucles Arnacoises
** Vencedora d'una etapa al Tour de l'Ardecha
* 2014
** Campiona del món en contrarellotge per equips
** 1a a la San Dimas Stage Race i vencedora d'una etapa
** 1a a l'Open de Suède Vårgårda TTT
* 2015
** Campiona del món en contrarellotge per equips
** Campiona del Canadà en contrarellotge
** Vencedora d'una etapa a la Gracia Orlová
** Vencedora d'una etapa a la Volta a Turíngia
* 2016
** Campiona del món en contrarellotge per equips
** 1a a l'Open de Suède Vårgårda TTT
* 2017
** Campiona del Canadà en contrarellotge
** 1a a l'Open de Suède Vårgårda TTT
* 2019
** Campiona del Canadà en ruta

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it